Diari Oficial de la Generalitat Valenciana


Sumari del DOGV 7081, del 02-08-2013 (2013/8133)

RESOLUCIÓ de 29 de juliol de 2013, de la Universitat Politècnica de València, per la qual es convoquen proves selectives d'accés al grup C, subgrup C2, sector d'administració general, auxiliar de serveis, al campus de la localitat de Gandia, pel sistema de concurs oposició (Codi: 2013/P/FC/C/3).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8133


Data del document
:   29-07-2013

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de juliol de 2013, de la Universitat Politècnica de València, per la qual es convoquen proves selectives d'accés al grup C, subgrup C2, sector d'administració general, auxiliar de serveis, al campus de la localitat de Gandia, pel sistema de concurs oposició (Codi: 2013/P/FC/C/3). [2013/8133]  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei orgànica 6/2001, de 21 de desembre, d'Universitats; com també la Llei 7/2007, de 12 d'abril, de l'estatut bàsic de l'empleat públic; la Llei 10/2010, de 9 de juliol, de la Generalitat Valenciana, d'Ordenació i Gestió de la Funció Pública Valenciana, i la Resolució de 19 de juliol de 2010, de la Universitat Politècnica de València, per la qual es publica l'oferta d'ocupació pública del personal d'administració i serveis per a l'any 2010 i 2011 (DOCV 18.08.2010), acorda convocar proves d'accés al grup C, subgrup C2, sector d'administració general, auxiliar de serveis de la Universitat Politècnica de València, d'acord amb les bases següents:  
  
Base general. En aquesta convocatòria, el masculí en referència a persones s'ha d'entendre sempre com a aplicable indistintament a homes i a dones.  
  
1. Objecte de la convocatòria  
1.1. Aquesta convocatòria té com a objecte la selecció de personal per a cobrir una plaça vacant del grup C, subgrup C2, sector d'administració general, auxiliar de serveis de la Universitat Politècnica de València, d'accés lliure:  
  
Torn lliure 1  
  
El tribunal estableix, per a les persones discapacitades que ho sol·liciten, les adaptacions necessàries per a fer les proves. En aquest sentit, les persones interessades han de formular la petició corresponent en la sol·licitud de participació en aquest concurs oposició.  
1.2. La realització d'aquestes proves selectives s'ajusta al que preveu la Llei 10/2010, de 9 de juliol, de la Generalitat Valenciana, d'Ordenació i Gestió de la Funció Pública Valenciana i normativa de desplegament.  
1.3. Aquesta convocatòria deriva de la Resolució del 19 de juliol de 2010, de la Universitat Politècnica de València, per la qual es publica l'oferta d'ocupació pública del personal d'administració i serveis per a l'any 2010 i 2011, publicada al DOCV del 18 d'agost de 2010.  
  
1.4. D'acord amb el que preveu l'article 75.2 de la Llei orgànica 6/2001, de 21 de desembre, d'universitats, aquesta convocatòria es publica al Diari Oficial de la Comunitat Valenciana (DOCV) i al Boletín Oficial del Estado (BOE). La publicació al DOCV és la que es pren com a referència pel que fa al càlcul de terminis per a la presentació d'instàncies. Les altres resolucions administratives derivades d'aquesta convocatòria es publiquen únicament al DOCV.  
  
2. Condicions generals dels aspirants  
2.1. Per a ser admès a aquestes proves selectives, les persones aspirants han de reunir els requisits següents:  
a) Tenir la nacionalitat espanyola o ser nacional d'algun estat membre de la Unió Europea; ser cònjuges d'espanyols o de nacionals d'altres estats membres de la Unió Europea, tinguen la nacionalitat que tinguen, sempre que no estiguen separats de dret, i també els seus descendents i els del cònjuge, sempre que no estiguen separats de dret, siguen menors de 21 anys o majors d'aquesta edat dependents.   
  
Així mateix, poden participar-hi les persones incloses en l'àmbit d'aplicació dels tractats internacionals signats per la Unió Europea i ratificats per Espanya en què s'aplique la lliure circulació de treballadors.  
b) Tenir complits els 16 anys i no superar l'edat màxima de jubilació forçosa.  
c) Estar en possessió del títol que consta en l'annex I o complir les condicions per a obtenir-lo en la data en què s'acabe el termini de presentació d'instàncies.  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
  
e) No haver sigut separat, o haver-se revocat el nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni estar en situació d'inhabilitació per sentència ferma per a l'exercici de qualsevol funció pública o de les funcions pròpies del cos, agrupació professional o escala objecte de la convocatòria. En el cas de ser nacional d'un altre estat, no estar en situació d'inhabilitació o en una situació equivalent ni, tampoc, haver sigut sotmès a sanció disciplinària o equivalent que impedisca, al seu país i en els mateixos termes, l'accés a l'ocupació pública.  
f) Els aspirants que opten pel contingent de discapacitats, han de posseir el certificat corresponent, de la Conselleria de Benestar Social o dels òrgans competents d'altres administracions públiques, que acredite, d'una banda, una discapacitat igual o superior al 33 % i, de l'altra, la capacitat per a exercir les funcions que corresponen a les vacants oferides.  
2.2. Les condicions per a l'admissió a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.  
  
3. Sol·licituds  
3.1. Forma. Les persones que vulguen participar en aquestes proves selectives han de presentar una instància, d'acord amb el model oficial, que cal imprimir des de la pàgina d'Internet, d'accés públic, de la Universitat Politècnica de València (Selecció i provisió/Personal funcionari).  
Cada instància té assignat un número de referència identificatiu diferent.  
S'ha de presentar un joc de tres còpies impreses des de la pàgina esmentada d'Internet (còpia per al Registre General, còpia per al Servei de Recursos Humans i còpia per a la persona interessada).  
A les dependències de la Universitat Politècnica de València es posa a la disposició de les persones interessades que ho requerisquen, els recursos informàtics suficients per a accedir a aquesta pàgina web, emplenar la instància i imprimir-la.  
3.2. El termini de presentació de sol·licituds és de 20 dies hàbils, termini que comença el 3 de setembre i s'acaba el 25 de setembre de 2013, tots dos inclusivament. Cal adjuntar-hi una fotocòpia del document nacional d'identitat o del passaport en el cas dels nacionals d'estats membres de la Unió Europea o dels estats en què s'aplique la lliure circulació de treballadors i treballadores. La publicació de la convocatòria al BOE únicament té caràcter informatiu.  
  
3.3. La presentació de sol·licituds es pot efectuar al Registre General de la Universitat Politècnica de València, situat a l'edifici 3F, planta baixa, al costat del Rectorat, camí de Vera, s/n, CP 46355, de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer del Paranimf, núm. 1, del Grau de Gandia, o a través de qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat segons la Llei 4/1999, de 13 de gener.  
En el cas que s'opte per presentar la sol·licitud en una oficina de correus, s'ha de fer en un sobre obert, perquè la instància siga datada i segellada per personal de correus abans de certificar-la. Si no es fa d'aquesta manera, es considera presentada en la data d'entrada en qualsevol dels llocs que s'indiquen en el paràgraf anterior.  
Les sol·licituds subscrites a l'estranger es poden cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les envien a l'organisme competent.   
La persona interessada ha d'adjuntar a la sol·licitud el comprovant bancari d'haver satisfet els drets d'examen.  
3.4. Els drets d'examen són de 9,12 euros, que s'han d'ingressar en el compte corrent número ES22 9682 6781 59 6308243440 €taxes, de Bankia.  
El pagament dels drets d'examen es pot fer en efectiu o amb targeta de crèdit. En el cas de pagament en efectiu, l'ingrés s'efectua per mitjà del rebut emès per l'aplicació d'instàncies en l'adreça d'Internet esmentada en el punt 3.1.  
El pagament amb targeta de crèdit es fa en el moment d'emplenar i d'imprimir la instància a través de l'aplicació esmentada.  
3.5. Exempcions i bonificacions en el pagament de la taxa d'examen:  
3.5.1. Les persones amb un grau de minusvalidesa igual o superior al 33 % estan exemptes del pagament dels drets d'examen a les proves selectives. Cal adjuntar a la sol·licitud el certificat acreditatiu d'aquesta condició.  
3.5.2. Els membres de famílies nombroses de categoria especial estan exempts del pagament dels drets d'examen a les proves selectives. Cal adjuntar a la sol·licitud el certificat acreditatiu d'aquesta condició.   
  
3.5.3. Els membres de famílies nombroses de categoria general tenen una bonificació del 50 % en el pagament dels drets d'examen a proves selectives. En aquest cas, els drets d'examen que han de pagar són 4,56 euros. Cal adjuntar a la sol·licitud el certificat acreditatiu d'aquesta condició.   
3.6. La falta de justificació de l'abonament dels drets d'examen o d'estar-ne exempt determina l'exclusió de l'aspirant.  
3.7. En cap cas, la presentació i el pagament a les oficines a què es fa referència no comporta la substitució del tràmit de presentació de la sol·licitud dins del termini i en la forma escaient.  
  
4. Admissió d'aspirants  
4.1. Una vegada finalitzat el termini de presentació de sol·licituds, el rector dicta una resolució, que es publica al DOCV, que conté la llista provisional de persones admeses i excloses a la realització de les proves i, també, els nomenaments dels membres que componen el tribunal de selecció.  
4.2. Les persones aspirants, en cas d'error o d'exclusió, poden esmenar els defectes en què hagen incorregut en la sol·licitud, o fer les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i d'exclosos al DOCV.  
4.3. En tot cas, per evitar errors i, si n'hi ha, per poder-los esmenar dins del termini i en la forma escaient, les persones aspirants han de comprovar fefaentment no sols que no figuren en la llista provisional de persones excloses, sinó que, a més, els seus noms i dades consten correctament en les llistes de persones admeses.  
  
4.4. Una vegada transcorregut el termini de 10 dies hàbils, esmenats els possibles defectes i vistes les reclamacions corresponents, es dicta una resolució amb la llista definitiva de persones admeses i excloses i, amb una antelació almenys de 15 dies hàbils, la data, el lloc i l'hora de realització i començament dels exercicis, que es publica al DOCV. Si cal, es publica també l'ordre d'actuació dels aspirants segons es disposa en la base 7.2.  
4.5. Els errors de fet que puguen detectar-s'hi poden esmenar-se en qualsevol moment, d'ofici o a petició de la persona interessada.  
  
5. Proves selectives  
5.1. El procediment de selecció es realitza pel sistema de concurs oposició en torn lliure.  
5.2. Fase d'oposició. Consta d'un exercici obligatori i eliminatori. Aquest exercici consta de dues parts i es fa en una sola sessió:  
  
5.2.1. Primera part, obligatòria i eliminatòria: es fa per escrit i versa sobre els coneixements que s'especifiquen en l'annex I d'aquesta convocatòria. Comprèn tant les funcions del lloc de treball com tot el temari.  
Aquesta primera part de l'exercici es configura en forma de qüestionari tipus test amb quatre alternatives de resposta en què només una és correcta.   
El tribunal ha de fixar amb temps suficient la durada d'aquesta prova.  
5.2.2. Segona part, obligatòria i eliminatòria: consisteix en una prova/exercici pràctic sobre els coneixements que s'especifiquen en l'annex I. Comprèn tant les funcions del lloc de treball com tot el temari.  
Aquesta segona part de l'exercici es configura en forma de qüestionari tipus test amb quatre alternatives de resposta en què només una és correcta.   
El tribunal ha de fixar amb temps suficient la durada d'aquesta prova.  
5.2.3. El tribunal pren les mesures necessàries a fi de garantir l'anonimat en la valoració de les proves, sempre que ho permeta la tipologia de l'exercici. Tots els exercicis que contenen alguna marca que puga identificar-ne l'autor són anul·lats  
5.3. Fase de concurs. En aquesta fase es valoren els mèrits acreditats fefaentment pels aspirants que han superat la fase d'oposició d'acord amb el barem que figura en aquesta convocatòria, i l'acreditació documental dels quals s'haja fet dins del termini establit amb aquesta finalitat, en la base 6.4 d'aquesta convocatòria.  
  
La fase de concurs no té caràcter eliminatori. Els punts obtinguts en la fase de concurs únicament se sumen a la puntuació dels aspirants que han superat la fase d'oposició.  
  
6. Qualificació dels exercicis  
6.1. En aquests exercicis es valora la capacitat per a aplicar els coneixements a les qüestions teòriques o a les situacions pràctiques proposades, la sistemàtica i, també, la capacitat d'anàlisi de l'aspirant.  
  
6.2. La primera part de l'exercici es puntua de 0 a 30 punts. Cada pregunta contestada erròniament té una penalització d'un terç sobre les correctes. Les contestacions en blanc no puntuen. S'ha d'obtenir un mínim de 15 punts per a poder superar aquesta prova. Els aspirants que no assoleixen el mínim exigit de 15 punts en aquesta primera part, no superen la fase d'oposició.   
La fórmula de correcció és la següent:  
  
  
6.3. La segona part de l'exercici es puntua de 0 a 30 punts. Cada pregunta contestada erròniament té una penalització d'un terç sobre les correctes. Les contestacions en blanc no puntuen. S'ha d'obtenir un mínim de 15 punts per a poder superar aquesta prova. Els aspirants que no assoleixen el mínim exigit de 15 punts en aquesta segona part, no superen la fase d'oposició.  
La fórmula de correcció és la següent:   
  
  
A continuació, es configura una llista que s'ordena de major a menor puntuació amb les persones aspirants que han superat la fase d'oposició i se sumen les notes obtingudes en les dues proves. Aquesta llista es publica al tauler d'anuncis i, de manera complementària i sense caràcter oficial, a la pàgina web del Servei de Recursos Humans, que té l'adreça següent: (Selecció i provisió).  
6.4. El tribunal exposa al públic la llista d'aspirants que, pel fet d'haver superat la fase d'oposició eliminatòria, poden passar a la fase de concurs, i els cita perquè, en el termini de 10 dies hàbils comptadors a partir de l'endemà de la publicació de les qualificacions, presenten la documentació acreditativa dels mèrits i l'experiència previstos en l'annex II, Registre General de la Universitat Politècnica de València, situat a l'edifici 3F, planta baixa, al costat del Rectorat, camí de Vera, s/n, CP 46681, de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer del Paranimf, núm. 1, del Grau de Gandia, o a través de qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.  
  
Únicament es valoren els mèrits al·legats i acreditats per les persones interessades en què la data d'obtenció no siga posterior a la data de finalització del termini de presentació d'instàncies prevista en la base 3.2.  
No es valoren els mèrits que no estiguen acreditats. I no s'admet la documentació presentada fora del termini concedit a aquest efecte en aquesta mateixa base.  
6.5. Una vegada finalitzat el termini de presentació de documentació establit en la base anterior, el tribunal publica al tauler d'anuncis del PAS, situat a l'edifici del Rectorat, i de manera complementària i sense caràcter oficial, a la pàgina web del Servei de Recursos Humans, l'adreça del qual és: (Selecció i provisió), la llista provisional de valoracions de la fase de concurs i concedeix un termini de 10 dies hàbils, comptadors a partir de l'endemà de publicar aquesta llista, perquè les persones interessades formulen les reclamacions i les esmenes d'errors que estimen pertinents en relació amb la baremació.  
6.6. Una vegada resoltes les possibles al·legacions i esmenes, el tribunal dicta una resolució amb la llista definitiva d'aspirants aprovats.  
Per a la confecció d'aquesta llista, se sumen les qualificacions obtingudes per cada aspirant en la fase d'oposició i en la fase de concurs. A continuació s'ordenen per ordre de puntuació de major a menor, i la llista s'interromp quan el nombre d'aspirants coincideix amb el nombre de llocs de treball convocats. Aquesta llista es publica al tauler d'anuncis i, de manera complementària i sense caràcter oficial, a la pàgina web del Servei de Recursos Humans, l'adreça del qual és: (Selecció i provisió).  
En cas d'empat entre aspirants inclosos en la mateixa llista, l'ordre s'estableix, en primer lloc, segons la puntuació obtinguda en el segon exercici i, en segon lloc, si es manté l'empat, segons la puntuació obtinguda en el primer exercici. Si persisteix l'empat, es considera la puntuació obtinguda en la fase de concurs pel que fa a l'apartat d'experiència professional. En última instància, l'ordre s'estableix per sorteig públic entre els aspirants.  
  
En cap cas el tribunal no pot declarar que ha superat les proves selectives un nombre superior al de llocs de treball convocats.  
En el cas que el nombre d'aspirants aprovats siga inferior al de places convocades, les que sobren es declaren desertes.  
6.6. Borsa de treball. Es crearà una borsa de treball amb el personal aspirant que, havent participat en les proves d'accés al grup, sector, cos/escala de la convocatòria, haja aprovat la fase d'oposició, d'acord amb els criteris generals de borses de treball del PAS de la Universitat Politècnica de València que hi ha publicats en l'adreça electrònica següent: (Gestió de PAS).  
  
Aquesta borsa de treball, incloent-hi l'ordre de prioritat, es publica al tauler d'anuncis del PAS, situat a l'edifici del Rectorat, i de manera complementària i sense caràcter oficial, a la pàgina web del Servei de Recursos Humans, l'adreça del qual és: (Gestió de PAS).  
  
7. Realització de les proves selectives  
7.1. Els exercicis es fan a la ciutat de Gandia.  
El primer exercici es fa al lloc, el dia i a l'hora que estableix la resolució per la qual s'aprova i es publica al DOCV la llista definitiva de persones admeses i excloses de les proves objecte d'aquesta convocatòria, amb una antelació no inferior a 15 dies hàbils. El dia i l'hora han de coincidir amb la realització del primer exercici de la convocatòria de proves selectives d'accés al grup C, subgrup C2, sector d'administració general, auxiliar de serveis, pel sistema de concurs oposició que es faran als campus de les localitats de València i d'Alcoi.  
  
7.2. Els aspirants són convocats per a cada exercici en crida única. Una vegada conclosa la crida dels aspirants convocats, els membres del tribunal de selecció i el personal col·laborador no permeten l'accés a la sala on es fa l'exercici de les persones que s'hi puguen presentar.  
En el cas que l'exercici es faça en diverses sessions, l'ordre d'intervenció dels aspirants comença per la lletra V, seguint l'ordre alfabètic de cognoms d'acord amb la Resolució de 27 de setembre de 2010, de la Conselleria de Justícia i Administracions Públiques (DOCV 6.376, de 14 d'octubre de 2010).  
Els aspirants s'han d'acreditar mitjançant la presentació del DNI (o resguard amb fotografia), del passaport o del permís de conduir (les fotocòpies acarades d'aquests documents no són vàlides), juntament amb l'exemplar per a la persona interessada de la sol·licitud d'admissió a les proves.  
7.3. Començades les proves, el tribunal fa públic l'anunci de realització dels altres exercicis en el local on s'ha realitzat l'anterior, al tauler d'anuncis del PAS situat a l'edifici del Rectorat i, de manera complementària i sense caràcter oficial, a la pàgina web del Servei de Recursos Humans, l'adreça del qual és (Selecció i provisió), amb una antelació mínima de 48 hores.  
  
Les valoracions de la fase de concurs es publiquen al tauler d'anuncis del PAS, situat a l'edifici del Rectorat i, de manera complementària i sense caràcter oficial, a la pàgina web del Servei de Recursos Humans, l'adreça del qual és (Selecció i provisió).  
Els aspirants perden el dret de participació si es personen als llocs de realització quan ja han començat les proves o si no assisteixen a les proves, tot i que siga per causes justificades.   
  
8. Publicitat de les llistes  
El tribunal eleva al rector les llistes definitives dels aspirants que han superat les proves, per ordre de puntuació, a fi que es publiquen al DOCV.  
  
9. Coneixements de valencià  
9.1. Els aspirants que superen les proves selectives poden acreditar els coneixements de valencià, tal com disposa l'article 53.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, mitjançant la presentació d'algun dels documents següents:  
a) Títol de batxiller o títol equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements del Valencià.  
d) Certificat de grau mitjà de coneixements de valencià expedit o homologat per l'Àrea de Promoció i Normalització Lingüística de la Universitat Politècnica de València.  
9.2. Les persones que no acrediten aquests coneixements tal com s'estableix en el punt anterior, han de fer el curs específic de valencià a què es refereix l'article 53.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
  
10. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les llistes definitives de persones aprovades, els aspirants proposats han d'enviar al Servei de Recursos Humans d'aquesta Universitat Politècnica de València, a través del Registre General de la Universitat Politècnica de València situat a l'edifici 3F, planta baixa, al costat del Rectorat, camí de Vera, s/n, CP 46663, de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer del Paranimf, núm. 1, del Grau de Gandia, o a través de qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat segons la Llei 4/1999, de 13 de gener, la documentació següent:  
  
a) Fotocòpia del DNI, o del document acreditador de la nacionalitat, o del passaport en el cas dels nacionals dels estats membres de la Unió Europea o dels estats on s'aplica la lliure circulació de treballadors, i, si s'escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinga aquest vincle. Així mateix, s'ha de presentar una declaració jurada o promesa en què indique que no hi ha separació de dret del cònjuge i, si s'escau, del fet que l'aspirant viu a càrrec seu o està a càrrec seu.  
  
b) Còpia compulsada del títol acadèmic exigible segons aquesta convocatòria o certificat acadèmic que acredite haver superat tots els estudis per a l'obtenció del títol. En el cas de les titulacions obtingudes a l'estranger, s'hi ha d'adjuntar la credencial que n'acredite l'homologació.  
c) Declaració jurada o promesa de no haver sigut separat mitjançant expedient disciplinari de cap administració o càrrec públic, ni d'estar inhabilitat penalment per a l'exercici de les funcions públiques. A més, en el cas que l'aspirant no tinga nacionalitat espanyola, ha de declarar que no està sotmès a sanció disciplinària o condemna legal que impedisca, al seu país, l'accés a l'ocupació pública.  
  
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits. El reconeixement mèdic dels aspirants i l'expedició del certificat corresponent es fan a través del Centre de Salut Laboral Juana Portaceli de la Universitat Politècnica de València  
  
e) Les persones aspirants amb discapacitat han de presentar un certificat de la Conselleria de Benestar Social, o dels òrgans competents d'altres administracions públiques, que acredite una discapacitat igual o superior al 33 % i, també, la capacitat que tenen per a exercir les funcions que corresponen a les vacants oferides  
10.2. Els aspirants seleccionats que, dins del termini establit en el punt anterior i llevat de casos de força major, no presenten la documentació acreditativa, o en què es puga deduir de la documentació presentada que no tenen algun dels requisits exigits, no poden ser nomenats funcionaris de carrera, sens perjudici de la responsabilitat en què puguen haver incorregut per falsedat en les sol·licituds de participació.   
10.3. Les persones que tenen la condició de personal funcionari públic o personal laboral al servei de la Universitat Politècnica de València estan exemptes de justificar les condicions i els requisits que ja hagen acreditat davant d'aquesta entitat. Sempre, però, han de presentar obligatòriament la documentació que s'indica en l'apartat d) i, si s'escau, la de l'apartat e).  
La plaça no ocupada per l'aspirant que no presenta la documentació queda vacant.  
  
11. Nomenament de funcionaris  
Conclòs el procés selectiu i transcorregut el termini de presentació de la documentació, les persones que l'han superat són nomenades funcionàries de carrera mitjançant una resolució que es publica al DOCV, amb l'especificació de la destinació adjudicada segons l'ordre de puntuació obtinguda pels aspirants i, també, segons la petició de destinació en vista dels llocs vacants oferits.  
El termini de presa de possessió de la destinació adjudicada ha de constar en la resolució que s'indica en el primer paràgraf d'aquestes bases.  
Amb la finalitat d'assegurar la cobertura de la plaça convocada, quan hi ha renúncies dels aspirants seleccionats, abans del nomenament o de la presa de possessió, el rector pot requerir al tribunal de selecció la llista complementària dels aspirants que van a continuació dels proposats, per al possible nomenament com a funcionaris de carrera.  
  
  
12. Informació respecte de les dades recollides  
12.1. De conformitat amb la Llei orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden ser incorporades a un fitxer automatitzat personal, el titular del qual és la Universitat Politècnica de València, a fi de gestionar les proves i els concursos convocats per la Universitat Politècnica de València i, també, per a gestionar la borsa de treball que es puga constituir en concloure el procés selectiu.   
  
12.2. El fitxer personal queda sota la responsabilitat del Rectorat de la Universitat Politècnica de València, situat al camí de Vera, s/n, CP 46225, València.  
12.3. La informació obtinguda es tracta exclusivament amb finalitats de gestió de personal.  
12.4. Les dades de caràcter personal es tracten tal com s'estableix en el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal, i s'adopten les mesures de seguretat necessàries a fi de garantir la confidencialitat i la integritat de la informació.  
12.5. Les persones interessades poden exercir sobre les seues dades els drets d'accés, de rectificació, de cancel·lació i d'oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46712, València.  
  
13. Tribunal  
13.1. El tribunal de selecció d'aquestes proves selectives, el nomena el rector en la resolució en què es fa pública la llista provisional de persones admeses i excloses, com a mínim un mes abans de la data del començament de les proves, i està compost per:  
- President/a, persona designada pel rector de la Universitat Politècnica de València, funcionària de carrera.  
- Quatre vocals, designats pel rector de la Universitat Politècnica de València, funcionaris de carrera.  
- Un secretari o secretària, funcionari de carrera de la Universitat Politècnica de València, que actua amb veu però sense vot.  
Així mateix, es designa un tribunal suplent amb la mateixa composició.  
D'acord amb l'article 60.3 de la Llei 7/2007, de 12 d'abril, de l'estatut bàsic de l'empleat públic, la pertinença als òrgans de selecció és sempre a títol individual i no es pot exercir en representació o per compte de ningú.  
13.2. El tribunal pot designar els col·laboradors, ajudants i assessors especialistes que considere necessaris per a la realització de les proves.  
  
13.3. Els membres del tribunal, com també els col·laboradors, ajudants i assessors especialistes, han d'abstenir-se de participar en aquestes proves i, així mateix, poden ser recusats per les persones interessades quan hi ha alguna de les circumstàncies que s'indiquen en els articles 28 i 29 de la Llei de règim jurídic de les administracions públiques i del procediment administratiu comú.  
Així mateix, s'han d'abstenir de participar-hi les persones que hagen fet tasques de preparació d'aspirants dins dels cinc anys anteriors a la publicació d'aquesta convocatòria.  
Tots els membres del tribunal han de reunir els requisits establits en l'article 57.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i almenys la meitat més un d'aquests membres ha de tenir una titulació corresponent a la mateixa àrea de coneixements de l'exigida per a l'ingrés.  
  
13.4. El tribunal, i també els col·laboradors, ajudants i personal especialista, pot demanar als aspirants, en qualsevol moment, que acrediten la seua identitat.  
13.5. Pel que fa a comunicacions i qualsevol altra incidència, la seu del tribunal està situada a la Universitat Politècnica de València, camí de Vera, s/n, CP 46314, València.  
13.6. El tribunal té la categoria indicada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis.  
El tribunal té la consideració d'òrgan col·legiat de l'administració i, per tant, està sotmès a les normes que figuren en la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
14. Recursos  
14.1. Contra aquesta convocatòria i les seues bases, que esgoten la via administrativa, pot interposar-se un recurs de reposició davant de l'òrgan que l'ha dictada, en el termini d'un mes des de la publicació al Diari Oficial de la Comunitat Valenciana, tal com es preveu en els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, o directament un recurs contenciós administratiu davant de l'òrgan competent, en el termini de dos mesos des de la publicació al Diari Oficial de la Comunitat Valenciana d'aquesta resolució.  
  
14.2. Contra els actes del tribunal es pot interposar un recurs d'alçada davant del rector d'aquesta Universitat Politècnica de València, en el termini d'un mes a partir de l'endemà de publicar-se la resolució corresponent del tribunal.  
  
València, 29 de juliol de 2013.- El rector de la Universitat Politècnica de València: Francisco José Mora Mas.  
  
  
ANNEX I  
  
Denominació dels llocs objecte de convocatòria: auxiliar de serveis.   
  
Localitat: Gandia.   
Accés al grup C, subgrup C2.   
D'acord amb les vacants i les necessitats existents, els torns poden ser: matins; vesprades; matins i una vesprada o vesprades i un matí.   
  
Titulació exigida: graduat en Educació Secundària Obligatòria o titulació equivalent (1)   
(1) D'acord amb el que es disposa en l'article 14 del Reial decret 806/2006, de 30 de juny, pel qual s'estableix el calendari d'aplicació de la nova ordenació del sistema educatiu, establida per la Llei orgànica 2/2006, de 3 de maig, d'educació, i també d'acord amb el que es disposa en l'Ordre EDU/1603/2009, de 10 de juny, per la qual s'estableixen equivalències amb els títols de graduat en educació secundària obligatòria i de batxiller regulats en la Llei orgànica 2/2006, de 3 de maig, d'educació, modificada per l'ordre EDU/520/2011, de 7 de març.   
  
Funcions del lloc de treball   
Sota la dependència de la direcció del centre, la unitat o el servei de destinació, d'acord amb el nivell de responsabilitat i dificultat tècnica i segons la classificació dels llocs de treball, s'han de fer les funcions següents:   
· Informació als usuaris tant dels serveis que s'ofereixen en la seua unitat com de la manera de fer-ne ús.   
· Suport a les tasques administratives pròpies del centre, unitat o servei de destinació.   
· Usar diverses aplicacions informàtiques (Word, PowerPoint, web, correu electrònic, etc.) en l'exercici de les tasques pròpies del lloc de treball.   
· Atenció i suport a les unitats i dependències del centre, unitat o servei.   
· Control de les dependències del centre, unitat o servei.   
· Suport a la gestió, al desenvolupament i a l'execució d'activitats culturals que organitze el centre, la unitat o el servei: jornades, fires d'educació, conferències, etc.   
· Suport a la gestió i retirada de residus mediambientals.   
· Gestió de la prevenció de riscos laborals en l'àmbit del lloc de treball.   
· En general, qualsevol altra funció afí a la categoria del lloc i semblants a les descrites, que els superiors jeràrquics li encomanen i que siguen necessàries per raó del servei.   
  
  
Temari  
  
Bloc 1  
1. La Constitució espanyola de 1978: principis fonamentals. Drets i deures fonamentals. Garantia i suspensió. Principis rectors de la política econòmica i social. Reforma de la Constitució. Organització territorial de l'Estat.  
2. Estatut d'Autonomia de la Comunitat Valenciana: significat. Institucions de la Comunitat Valenciana: composició, organització i competències.  
3. Llei orgànica 15/1999, de 13 de desembre, de protecció de dades de caràcter personal. Títol I. Disposicions generals. Títol II. Principis de la protecció de dades. Títol III. Drets de les persones. Títol IV. Capítol I. Fitxers de titularitat pública.  
4. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
  
5. Manual de drets i obligacions del personal de la Universitat Politècnica de València en matèria de seguretat i salut en el treball.  
6. Actuació en situacions d'emergència  
a) Normes generals d'evacuació  
b) Pautes en cas de paquet o artefacte sospitós  
c) Pautes en cas d'amenaça telefònica de bomba  
7. Manipulació manual de càrregues i pesos.   
8. Llei orgànica 3/2007, de 22 març, per a la igualtat efectiva de dones i homes. Títol preliminar. Objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.  
  
9. Llei orgànica 1/2004, de 28 desembre, de mesures de protecció integral contra la violència de gènere. Títol preliminar. Objecte de la Llei. Títol I. Capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II. Capítol I. Dret a la informació, a l'assistència social integral i a l'assistència jurídica gratuïta. Capítol III. Drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.  
  
Bloc 2  
10. Manteniment preventiu d'edificis i d'instal·lacions  
a) Mòdul de manteniment  
b) Instal·lacions d'enllumenat i força  
c) Protecció contra el foc  
d) Climatització  
e) Desinsectació, desinfecció i desratització  
f) Subministrament d'aigua i gas natural  
11. Protocol  
a) Conceptes bàsics  
b) Precedències. Decrets de precedències en el protocol oficial  
c) Recepció de convidats. Recepció d'autoritats. Comiats  
d) Equips de protocol. Protocol-seguretat-premsa  
e) El cerimonial a la UPV. Actes universitaris. Actes a la Universitat. Precedències  
f) Protocol social. Auxiliars en un acte institucional  
12. Gestió de la qualitat. La gestió per processos. Disseny i implantació de cartes de serveis. El model d'excel·lència EFQM.  
13. El procés d'implantació del Sistema de gestió ambiental a la Universitat Politècnica de València.  
14. Gestió dels residus no perillosos a la Universitat Politècnica de València. Normativa aplicable.  
  
Bloc 3  
15. El procediment administratiu: concepte i naturalesa. L'acte administratiu i les disposicions administratives. Fases del procediment. Les persones interessades. De la revisió dels actes en via administrativa. Revisió d'ofici. Els recursos administratius. Els drets del ciutadà. Termes i terminis en l'activitat de les administracions públiques.  
  
16. El pressupost: concepte. Cicle pressupostari. Modificacions pressupostàries. Liquidació i tancament.  
  
Bloc 4  
17. La Llei orgànica d'universitats.  
18. Els estatuts de la Universitat Politècnica de València. Naturalesa i finalitats. Règim jurídic. De l'estructura de la Universitat. Del govern de la Universitat.  
19. Accés a la Universitat: regulació general de les proves. Regulació a la Comunitat Valenciana. Proves d'accés per a majors de 25, 40 i 45 anys. Límits d'admissió en centres universitaris. Preinscripció per a l'admissió en estudis amb límits d'admissió.  
20. L'espai europeu d'educació superior: desplegament i aplicació en la legislació espanyola. Estudis de grau, màster i doctorat.  
21. Normativa i gestió de la matrícula. Expedients acadèmics. Reclamacions. Actes. Normes de règim acadèmic i avaluació de l'alumnat i de progrés i permanència a la Universitat Politècnica de València. Llei de taxes de la Generalitat Valenciana. Decret de preus públics per la prestació de serveis acadèmics universitaris. Certificats. Compulses i acaraments.  
22. Establiment de títols universitaris oficials i regulació dels plans d'estudi corresponents. Estructura i continguts. Adaptació d'estudis i reconeixement de crèdits. Extinció dels estudis. Expedició dels títols universitaris oficials i del suplement europeu al títol. Els títols propis: regulació i expedició.  
  
23. Gestió de beques. Regulació del règim de beques del Ministeri d'Educació i de la Generalitat Valenciana. Beques i ajudes de la Universitat Politècnica de València.  
  
Bloc 5  
24. Llei 10/2010, de 9 de juliol, de la Generalitat, d'ordenació i gestió de la funció pública valenciana.   
· Títol I. Objecte. Principis informadors i àmbit d'aplicació   
· Títol III. Personal al servei de les administracions públiques  
- Capítol I. Concepte i classes de personal empleat públic  
· Títol IV. Estructura i ordenació de l'ocupació pública  
- Capítol II. Ordenació dels llocs de treball  
- Capítol III. Instruments de planificació i ordenació del personal  
· Títol V. Naixement i extinció de la relació de servei  
- Capítol I. Selecció de personal  
- Capítol II. Adquisició i pèrdua de la condició de personal empleat públic  
· Títol VI. Drets, deures i incompatibilitats del personal empleat públic  
- Capítol I. Drets del personal empleat públic  
- Capítol III. Règim retributiu i de la Seguretat Social  
- Capítol IV. Deures, codi de conducta i règim d'incompatibilitats  
  
· Títol VII. Provisió de llocs i mobilitat  
- Capítol I. Disposicions generals  
- Capítol II. Mobilitat voluntària del funcionariat de carrera  
  
- Capítol III. Mobilitat forçosa  
- Capítol IV. Mobilitat interadministrativa  
· Títol VIII. Promoció professional  
· Títol IX. Situacions administratives del funcionariat de carrera  
· Títol X. Règim disciplinari  
- Capítol I. Disposicions generals  
- Capítol II. Infraccions i sancions disciplinàries  
- Capítol III. Procediment disciplinari  
· Títol XI. Representació, negociació col·lectiva i participació institucional  
- Capítol I. Dret de representació  
  
  
Bloc 6  
25. La Llei 11/2007, de 22 de juny, d'accés electrònic dels ciutadans als serveis públics. Títol preliminar. Àmbit d'aplicació i principis generals. Títol I. Drets dels ciutadans a relacionar-se amb les administracions públiques per mitjans electrònics. Títol II. Règim jurídic de l'administració electrònica.   
26. Normativa de creació de la seu electrònica de la Universitat Politècnica de València, aprovada pel Consell de Govern en la sessió d'11 de març de 2010 (DOCV 6.450, d'1 de febrer de 2011).   
27. Conceptes bàsics per a l'ús de la seu electrònica de la Universitat Politècnica de València. Requisits de maquinari i programari (lectors i targetes). Identificació en seu (tipus de certificats). Signar sol·licituds i documents. Enviar correus electrònics signats.   
28. L'entorn de treball de Windows. Connexió a la xarxa UPVNET. La Internet. Navegació. Cerques d'informació. La pàgina web de la UPV. La intranet. El correu electrònic. El correu web.  
29. Creació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
30. Càlculs elementals en Excel. Creació, edició i impressió de fulls. Operacions bàsiques. Funcions. Gràfics. Creació i edició de diapositives i presentacions amb Power Point.  
31. La seguretat en els equips informàtics personals. Les regles bàsiques de la navegació i correu segurs. Antivirus i tallafocs.   
Enllaç d'interès:  
  
  
  
ANNEX II  
Barem  
  
Experiència professional: es valora fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorrategen proporcionalment els mesos complets, sense considerar els períodes inferiors a un mes, d'acord amb l'escala següent:  
  
Experiència laboral en Puntuació   
per mes complet treballat Puntuació   
per any complet treballat  
Universitat Politècnica de València 0,5000 6,00  
Altres universitats públiques 0,2500 3,00  
Altres administracions públiques 0,1250 1,50  
Empresa privada 0,0625 0,75  
  
  
Per serveis prestats amb contracte laboral o com a personal funcionari en l'àmbit de la Universitat Politècnica de València.  
Per serveis prestats amb contracte laboral o com a personal funcionari en l'àmbit d'altres universitats públiques diferents de la Universitat Politècnica de València.  
Per serveis prestats amb contracte laboral o com a personal funcionari en l'àmbit de qualsevol altra administració pública.  
Per serveis prestats amb contracte laboral en el sector privat.  
  
Únicament es considera acreditada aquesta experiència professional si s'aporta un certificat oficial dels períodes de cotització en el règim general de la seguretat social o en algun dels règims especials dins del grup de cotització de la categoria i el grup esmentats en l'apartat 1.1 d'aquesta convocatòria, juntament amb els contractes de treball, els nomenaments de personal funcionari interí o les nòmines que acrediten la relació contractual i la categoria professional.  
En el cas dels empleats públics, s'admet a aquest efecte el certificat de serveis prestats on consten les dades anteriors (grup professional i categoria professional, com també períodes de contractació o nomenaments) expedit per l'òrgan competent.  
  
Cursos de formació i perfeccionament: es valoren fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.   
La valoració s'efectua segons el barem següent, sense que es consideren els cursos de menys de 9 hores i, en cas que n'hi haja dos o més amb el mateix contingut, sols es considera el de més durada:  
  
Hores Puntuació total  
de 10 a 14 0,40  
de 15 a 19 1,00  
de 20 a 29 1,60  
de 30 a 49 2,00  
de 50 a 74 2,40  
75 hores o més 3,00  
  
Aquests cursos sols es valoren si han sigut impartits per centres oficialment reconeguts o si estan homologats per un organisme públic competent en el marc de programes de formació contínua, de formació ocupacional o de formació d'empleats públics. L'aspirant ha d'acreditar aquesta circumstància.  
A aquest efecte, sí que es tenen en consideració els cursos de formació contínua impartits per les organitzacions sindicals i que s'inclouen dins dels acords respectius amb l'administració.  
En cap cas no es puntuen en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els dels diversos instituts de les universitats quan formen part del pla d'estudis del centre; tampoc els cursos derivats de processos selectius, promoció interna, plans d'ocupació i d'adaptació del règim jurídic a la naturalesa dels llocs que s'ocupen.  
  
Titulacions acadèmiques: es valora amb 1,50 punts una titulació acadèmica oficial de nivell superior a les especificades en l'annex I.   
Coneixement de valencià: es valora fins a un màxim de 4 punts, sempre que s'acredite estar en possessió del certificat pertinent o l'homologació expedit pel Gabinet de Normalització Lingüística de la Universitat Politècnica de València o la Junta Qualificadora de Coneixements del Valencià, d'acord amb l'escala que s'indica a continuació. En el cas d'estar en possessió de dos o més nivells, sols es valora el nivell més alt:  
  
  
Per a llocs dels subgrups A1 i A2  
Elemental (B1) 1,50 punts  
Mitjà (C1) 3,00 punts  
Superior (C2) 4,00 punts  
  
  
Per a llocs dels subgrups C1 i C2  
Oral (A2) 1,50 punts  
Elemental (B1) 3,00 punts  
Mitjà (C1) 4,00 punts  
Superior (C2) 4,00 punts  
  
  
En els llocs en què figure com a requisit específic per a la provisió un nivell determinat de coneixement de valencià, únicament seran considerats els superiors a aquest nivell.  
El quadre en termes generals d'equivalències d'aquestes certificacions està publicat al microweb del Servei de Recursos Humans i s'hi pot accedir a través de l'enllaç següent: . Si necessiteu informació més detallada sobre aquesta qüestió, consulteu l'enllaç següent:   
  
Altres mèrits: es valoren fins a un màxim de 2,5 punts.  
  
Per a llocs dels subgrups A1, A2, C1 i C2 d'administració general i administració especial  
Haver obtingut el certificat de nivell bàsic d'idioma comunitari de l'Escola Oficial d'Idiomes, (equivalent a A2). 0,375 punts  
Haver obtingut el certificat de nivell intermedi d'idioma comunitari de l'Escola Oficial d'Idiomes o haver superat el tercer curs d'idioma comunitari de l'Escola Oficial d'Idiomes (equivalent a B1). 0,75 punts  
Haver obtingut el certificat de nivell avançat d'idioma comunitari de l'Escola Oficial d'Idiomes o haver superat el cinquè curs d'idioma comunitari de l'Escola Oficial d'idiomes (equivalent a B2). 1,50 punts  
  
  
Solament per a llocs dels subgrups A1 i A2, d'administració especial  
Impartició de cursos (per cada 10 crèdits). 0,50 punts  
Ponències presentades i aprovades en congressos sobre matèries relacionades amb les funcions del lloc. 1,25 punts per ponència  
Beques: sols es valoren les beques una vegada obtinguda la titulació acadèmica corresponent, i sempre que estiguen relacionades amb matèries del lloc de treball oferit. 1,25 punts per any complet  
Publicacions en SCI. 0,25 per citació  
  
  
Heus a continuació l'equivalència d'estudis establida en la disposició transitòria segona del Decret 155/2007, de 21 de setembre, entre els ensenyaments regulats pel Reial decret 967/1988, de 2 de setembre, i els ensenyaments a què es refereix el Reial decret 1629/2006, de 29 de desembre, en què es fixen els aspectes bàsics del currículum dels ensenyaments d'idiomes de règim especial regulats per la Llei orgànica 2/2006, de 3 de maig, d'educació:  
  
ENSENYAMENTS REGULATS  
PEL REIAL DECRET 967/1988 ENSENYAMENTS REGULATS  
PEL REIAL DECRET 1629/2006  
Primer curs del cicle elemental Primer curs del nivell bàsic  
Segon curs del nivell bàsic  
Segon curs del cicle elemental   
 Certificat de nivell bàsic  
Tercer curs del cicle elemental Primer curs del nivell intermedi  
Segon curs del nivell intermedi  
Certificat elemental Certificat de nivell intermedi  
Primer curs del cicle superior  
Segon curs del cicle superior Primer curs del nivell avançat  
Segon curs del nivell avançat  
Certificat d'aptitud Certificat de nivell avançat  
  
  
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola. Aquests coneixements s'acrediten mitjançant certificats expedits per l'Escola Oficial d'Idiomes, segons els nivells especificats.  
  
Per a la valoració dels idiomes comunitaris, en cap cas no es tenen consideració els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.  
Així mateix, i en el cas de cursos impartits, aquests es valoren una sola vegada i no són susceptibles de ser valorades edicions successives d'un mateix curs o amb el mateix contingut, sinó que, en aquest cas, es valora el curs impartit de més durada.